Ma vas wat tuisgemaakte etes op Facebook verkoop | Maroela Media
Ma vas wat tuisgemaakte etes op Facebook verkoop
'n Vrou van Kalifornië is in hegtenis geneem en kan moontlik tronkstraf opgelê word nadat sy tuisgemaakte etes op Facebook verkoop het.
Mariza Ruelas was nie bewus daarvan dat haar stokperdjie, om etes uit te ruil en soms te verkoop onwettig is nie. Die ma van ses voer aan sy het nie geweet sy sou in die hof, en moontlik die tronk, beland nadat sy etes deur die Facebook-blad, 209 Food Spot, verkoop het nie.
Ondersoekbeamptes in San Joaquin het meer as 'n jaar lank glo die Facebook-groep dopgehou, berig die Washington Post.
Ruelas staan tereg op twee aanklagte dat sy 'n kosfasiliteit sonder 'n permit bedryf het en sake gedoen het sonder 'n lisensie.
Een van die ondersoekbeamptes, wat die Facebok-groep geïnfiltreer het, het selfs 'n ete van haar bestel.
Sy voer aan die staat het 'n pleitooreenkoms aangebied met dubbel die hoeveelheid gemeenskapsdiens wat ander groepslede opgelê is, plus 'n drie jaar opgeskorte vonnis, in vergelyking met een jaar vir haar groepslede en 'n boete van $235.
Sy het egter geweier om die pleitooreenkoms te onderteken, en sy berei nou voor vir haar hofsaak. Sy kan tot een jaar tronkstraf opgelê word.
Ruelas het twee jaar gelede die Facebook-groep ontdek toe sy 'n verjaarsdagkoek vir haar dogter gesoek het. Die "209 Food Spot" laat mense in Stockton toe om kos en etes te verkoop, resepte te deel, en goedere uit te ruil. Aangesien Ruelas dit slegs as 'n stokperdjie beskou het, het sy nooit daaraan gedink om 'n permit te bekom vir die kos wat sy een of twee keer per maand verkoop het nie.
Staatsaanklaer Kelly McDaniel het aan die plaaslike televisiestasie KTLA gesê sy skryf nie die wette nie, sy pas dit net toe. "Volgens die wetgewer is 'n misdaad gepleeg," het sy gesê. "Etes wat voorberei word in 'n fasiliteit wat nie aan inspeksies onderhewig is nie, kan 'n risiko wees vir die publiek."
Volgens McDaniel is 'n waarskuwing op die Facebook-groep gepubliseer voor aanklagte aanhangig gemaak is.
Ruelas het in 'n onlangse Facebook-plasing gesê die ondersoek is "'n mors van tyd, hulpbronne en belastingbetalers se geld".
DStv: Jy kies dalk binnekort self
Entrepreneurskap: Adam Tas en hommeltuie
Belaglik, ek verstaan as mense siek geraak het van die kos of sy dit op iemand afgedwing het, maar sy het bloot 'n inkomste daardeur probeer maak, en 'n lekker dis met mense gedeel, en niemand het gekla nie, behalwe weer die jaloerse mense wat nie kon sien dat iemand anders inisiatief gebruik nie. Gee haar 'n lisensie, in plaas van om haar in die tronk te gooi of 'n boete op te le. Die groep nogals geinfiltreer? Hoeveel tyd het julle hieraan spandeer? Een of tweekeer 'n maand het sy die kos aan mense verkoop . sjoe duidelik het… Lees meer »
Jean ek stem 100% saam.
Gee daai vrou n medalje.
Net in Amerika……!!
Ons in SA het n app wat dit aanmoedig, zaputa of so iets, ek het die advertensie op radio gehoor, ek wonder of die valke hulle ook "dophou en infiltreer".
Dit klink nou na 'n goeie plan. Vriendinne wat resepte uitdeel en kos, waarvoor die ander vriendinne haar vergoed vir uitgawes aangegaan. Ek sien nie hoekom jy 'n lisensie moet he om aan 'n "klub" te behoort nie?